A ritka kromoszóma-rendellenességek és a fetoplacentaris mozaikosság jelentősége a praenatalis diagnosztikában a nem invazív szűrővizsgálatok tükrében
Authors: Tidrenczel Zsolt , P. Tardy Erika , Böjtös Ildikó , Sarkadi Edina , Simon Judit , Pikó Henriett , Vermes Gábor , Demeter János , Beke Artúr 
Published: August 2021

Összefoglaló.
Bevezetés és célkitűzés: A gyakori autoszomális trisomiák és a
nemi kromoszómaeltérések a mikroszkóppal észlelhető kromoszóma-rendellenességek
kb. 80–85%-át képviselik. A ritka kromoszóma-rendellenességek klinikai
következménye jelentős, kimutatásukat a jelenlegi szűrővizsgálatok ugyan nem
célozzák, de a teljes kromoszómaszerelvényt vizsgáló, nem invazív praenatalis
tesztelés új lehetőséget nyitott a korai felismerésükre.
Módszer: Retrospektív analízis (2014–2019) a mikroszkóppal
kimutatható kromoszóma-rendellenességek eloszlására, a fetoplacentaris
mozaikosság előfordulására, klinikai összefüggéseire a praenatalis vizsgálatok
tükrében egy hazai tercier centrumban. Eredmények: 2504 invazív
beavatkozást végeztünk és 200 kromoszómaeltérést mutattunk ki (8%), melyek közül
újonnan kialakult, ritka rendellenesség 27 volt (13,5%). Ritka autoszomális
trisomia 14, poliploidia 6, de novo szerkezeti
kromoszómaeltérés 5, marker kromoszóma 2 esetben igazolódott. A fetoplacentaris
mozaikosság aránya a gyakori/ritka kromoszómaeltérésekben 12,4%/77,8% volt (p =
0,001), 17/40 esetben lepényre korlátozódott. A gyakori trisomiákkal kóros
tarkóredő-vastagság 58%-ban, major ultrahangeltérés 35%-ban társult, melyek
jelentősen különböztek a ritka kromoszómaeltérésekben (11%, p = 0,006; 67%, p =
0,047). A ritka kromoszómaeltérések jellemző praenatalis major ultrahangeltérése
a facialis dysmorphismus volt. A teljes kromoszómaszerelvényt vizsgáló
praenatalis tesztelés a ritka kromoszómaeltérések 12 lepényi mozaikos esetében
(44%) feltételezhetően álpozitív, 1 esetben (3,7%) álnegatív eredményt generált
volna, miközben a ritka autoszomális trisomiák 2 esetében ultrahangeltérés
nélkül is korán detektálta volna a ritka magzati kromoszómaeltérést (7,4%).
Következtetés: A normális tarkóredő-vastagság esetén
észlelt major ultrahangeltérések felhívhatják a figyelmet a döntően mozaikos
ritka kromoszóma-rendellenességekre. A teljes kromoszómaszerelvényt vizsgáló,
nem invazív szűrőteszt a korai diagnosztika alternatívája lehet, a
mozaikosságból adódó álpozitív eredményekre azonban számítani kell. A
fetoplacentaris mozaikosság ismerete fontos klinikai információt biztosít, mely
befolyásolhatja a terhesség kimenetelét, a terhesség követésének módját. A
pontos citogenetikai karakterizálás elengedhetetlen. Orv Hetil. 2021; 162(29):
1156–1165.
Summary.
Introduction and objective: To determine the prevalence of
microscopically visible de novo atypical chromosomal
aberrations and fetoplacental mosaicism in a prenatal tertial referral center,
and to investigate the maternal and fetal characteristics in connection with
genomewide non-invasive prenatal screening. Method:
Retrospective cohort study from 2014 to 2019 of pregnancies with invasive
genetic analysis. Results: In the cohort of 2504 cases, the
proportion of CVS was 53.3%. We diagnosed 200 chromosomal aberrations (8%),
including 13.5% of de novo rare chromosomal aberrations (14
rare autosomal trisomies, 6 polyploidies, 5 structural aberrations and 2 small
supernumerary marker chromosomes). The rate of fetoplacental mosaicism was
12.4%/77.8% in common/atypical chromosomal aberrations (p = 0.001) and confined
to placenta in 17/40 cases. Associated ultrasound abnormalities were abnormal
nuchal translucency and major malformations in 58% and 35% with common trisomies
and 11% (p = 0.006) and 67% (p = 0.047) with true mosaic cases of rare
abnormalities, respectively. Major ultrasound malformation was facial
dysmorphism with rare aberrations. Potential application of genomewide
non-invasive prenatal test in atypical chromosomal aberrations presumably would
have been false-positive in 12 cases (44%), false-negative in 1 case (3.7%), and
would have early detected 2 cases of rare autosomal trisomies (7.4%) without
ultrasound anomalies. Conclusion: Structural ultrasound
malformations with normal nuchal translucency thickness may be indicative of
rare chromosomal aberrations. Application of genomewide non-invasive prenatal
test is an alternative of early diagnostic methods with a potential of
discordant results due to mosaicism. Knowledge about the presence of
fetoplacental mosaicism influences risk estimation and genetic counseling,
detailed cytogenetic characterization is of utmost importance. Orv Hetil. 2021;
162(29): 1156–1165.